Paraone Pita: Māori Language (Te Reo Māori) Bill — Second ReadingText is incorporated into the Bound VolumeParaone Pita: Māori Language (Te Reo Māori) Bill — Second Reading[Sitting date: 09 March 2016. Volume:711;Page:9569. Text is incorporated into the Bound Volume.]PITA PARAONE (NZ First):Tēnā koe e Te Kaiwhakawā Matua o Te Whare tēnā tātou ngā mema e noho nei i runga ake i te putanga mai o ngā kōrero e pā ana ki tēnei pire. Ā ki te korero: “Tiwha tiwha i te pō ka rararau i te pō. I a au i te pō tangotango ka haratautia takawiri ngā papa o Māui ka puta te here tangata ki te whei ao ki te ao mārama; ā tihei wā mauri ora!” E tika ana kia mihi hoki ki tēnā o ngā mate maha kei waenganui i a tātou o ngā hunga i ngaro atu ki te tirohanga kanohi i tērā atu wiki tae noa ki te rā nei nā i whakahuangia ngā ingoa ko Ranginui Walker tēnā ko Tāhuna Minhinnick tēnā ā me Roger Aranui. Nā reira e tika ana kia mihi kau ki a rātou e ngaro atu ki te tirohanga kanohi.Ahakoa ko rātou tata ake nei i hinga atu ēngari ka hoki ngā mahara ki tēnā o ngā tino kaikawe o te kaupapa nei kia kite mai te rere o tā tātou nei Reo Rangatira i runga i te motu nei. Nā ka hoki atu ngā whakaaro ki tēnā a Te Aniwaniwa (Hone) Rangihau me te tupuna a Tā Hēmi Hēnare tae atu ki tana tamaiti toku matua a Ērima a waihotia ngā kōrero ki a ia ēngari me te whaea a Heikōkō Mataira me ētahi atu mai i Te Rōpū ā Sid Jackson mā i kawe atu tēnei kaupapa kia whai i te tautoko o Te Karauna kia whakamana i tō tātou Reo Rangatira ā e rere nei. Nā reira e tika ana kia mihi kau ana ki ā rātou.Ka hoki mai ki a tātou i te rā nei nā reira tēnā koutou tēnā koutou tēnā koutou.E tū ake tēnei mō Te Rōpū Aotearoa Tuatahi ahakoa i runga ake i te wā e noho tonu Te Komiti whakawhiriwhiri o ngā Take Māori ahakoa kāre kau kē i puta mai tō mātou whakahē ēngari i muri mai i tō mātou hui i nanahi ka kī mai tō mātou rōpū ki a au: “E Pita haere ki roto i Te Whare kia whakahēngia ēngari ka whakahēngia tēnei wāhanga.” Kia mahara i a tātou i muri mai i tēnei wāhanga ko te wāhanga tuatoru nā reira ko wēnā te wāhanga te mea nui mēnā e whakahē kia ahatia?Ēngari ko tetahi o ngā mea e āwangawanga i ā mātou e aha ana te take kia waihotia ki ngā iwi katoa o te motu kia tohutohu mai ko wai ngā tokowhitu e kawe atu i te kaupapa mō Te Mātāwai? Ahakoa kei a rātou Te Reo ēngari he aha te take kia tukuna atu ki a rātou kia tohetohe kei waenganui i a rātou? Ko wēnā tētahi o ngā kaupapa kāore mātou i whakaae. Ko te mea tuarua i te wā tuatahi i puta mai te pire ē ko te kaupapa kia whakakāhore Te Rōpū Te Taura Whiri. Ahakoa i roto i tēnei pire kei te tū hoki te mana o Te Taura Whiri nā reira ka mihi hoki ki a koe Te Minita. Ēngari tā mātou āwangawanga te āhua nei kua tangohia te nuinga o ngā pūtea mai Te Taura Whiri kia tukuna atu ki Te Mātāwai. Ki a au nei ki a mātou hoki o Aotearoa Tuatahi e tika ana kia whai pūtea hou mō Te Rōpū Te Mātāwai kaua e tangohia ngā pūtea a Te Taura Whiri i Te Reo. Koina te tino take i whakahē nei i a mātou i tēnei wā![Interruption] Kia aha tia? Kia aha tia? Ēngari kia mōhio mai koe e Te Minita i te wā e noho ana koe ki tērā taha kei a koe te mana! Ēngari ā te tau e tū mai ā ka whakawhiti mai koe ki tēnei taha ki a au nei te mana. Kia aha tia? He kōrero noa iho tēnā! Ēngari i te mutunga o te rā ahakoa te nuinga o ngā kōrero i roto i te pire nei ēngari koinā te take kāre mātou o Aotearoa i whakaae i tēnei wā.Kei te tautoko ngā whakaaro e pā ana ki te rua o ngā mahi: ko tētahi kia riro ki Te Karauna kia whakahaerengia tētahi anō kia riro ki te ao Māori ēngari tā mātou tino maharahara me pēhea ngā iwi Māori e tohu ko wai tā rātou kaikōrero? Ahakoa ā te wiki e tū mai nei kei te tū te hui i roto i Te Tai Tokerau kia whai kōrero e aha ana te kaupapa kia rapu tā rātou tangata wahine rānei hei kaikōrero i runga i te kaupapa o Te Mātāwai. [Interruption] Āe tika ana tika ana tēnā! Ēngari mena e mōhio ana koe te āhuatanga i a mātou o te hau kāinga kia pau kē ngā hoariri ki waho ka huri ngā pū kei roto. Nā reira ko wēnā te take i kōrero mai i a mātou i roto i a Aotearoa Tuatahi ēhara i a mātou e hiahia ana kia kite atu i tō tātou iwi e haere pēnā ana. [Interruption]Āe tēnā pea tēnā pea! Ēngari i roto i te pire nei ā koina te āhuatanga.Ēngari kei te mihi hoki ki Te Minita mō te kaupapa kia whakauru mai tēnei pire ki roto i Te Reo Māori. Ā tino hari ana au mō tēnā. Tua atu i tēnā nā Te Reo Māori tana mana kei runga i Te Reo Pākehā nā reira kei te tautoko i tēnā! Ēngari kia aha tia? Kia ahatia? E mihi hoki ki a tātou ngā mema o Te Komiti whakawhiriwhiri Māori me tēnei tāke ahakoa ētahi atu kāore i a mātou katoa i tautoko ēngari i te mutunga o te rā ka puta mai te āhuatanga o tātou Te Māori. Ahakoa ngā piki me ngā heke e pā ana ki ngā mahi tōrangapū i te mutunga o te rā he Māori tātou. [Interruption] Kāo kāo ko au te kaikōrero i tēnei wā. Koinā te mea pai te maha o mātou ngā mema o Aotearoa ngā mema o Aotearoa Tuatahi ki a kōrua o Te Pāti Māori. Kia ahatia? Ēngari ahakoa i tautokona e au nei te āhuatanga o tēnei pire ēngari te tū o Aotearoa Tuatahi kai te whakahē ki tēnei wāhanga mō tēnei wā nā reira tēnā koutou tēnā koutou kia ora mai anō tātou.[Greetings to you Mr Deputy Speaker and to us members seated here in regard to the speeches emerging on this bill. And so to the saying: “The conspicuous night the auspicious night that settles down the intense dark night from whence I emerge as Māui braces twists writhes and trembles and behold the strands of humanity emerge into the natural and enlightened world; it is the breath of life.” It is appropriate indeed to acknowledge those many deaths in our midst and lost from sight last week to this day. Names like Ranginui Walker Tāhuna Minhinnick and Roger Aranui were mentioned today; it is timely therefore that a tribute is accorded to those the recently departed who are no longer seen.But we reflect on those earlier ones who advocated that our chiefly language be heard and spoken throughout the nation: those such asTe Aniwaniwa (Hone)Rangihau; elder Sir Hēmi Hēnare including his son and my uncleĒrima; tributes to him I put to one side as I pay tribute to HeikōkōMataira the matriarch and others from Sid Jackson’s group. All of those people picked up this matter and relentlessly lobbied the Crown to officially recognise our chiefly language that flourishes today. So it is fitting that we recognise them. I come back to us today to acknowledge commend and applaud you collectively.I rise on behalf of New Zealand First. Despite the fact that we did not oppose anything during the Māori Affairs Committee debate following our caucus meeting yesterday I was told: “Pita go into the House and oppose it but only this part.” We must not forget that after this reading the third one will follow so that is the vital one. Therefore what must be done to avoid it being opposed? What?One thing that concerns us is why leave it to all the tribes throughout the country to say who the seven should be to carry out the functions of the Te Mātāwai entity? Even though they have the ability to speak Māori why leave it to them to debate and argue the issue among themselves? That is one matter that we oppose. The second one refers to the first time the bill was introduced and in particular the proposal that the MāoriLanguage Commission be disestablished. Howeverwe note in this bill that the status of the Māori Language Commission has been restored and confirmed so we acknowledge you for thattheMinisterfor Māori Development. But our concern is that it seems that most of the funding for the Māori Language Commission has been taken and transferred to Te Mātāwai. To me and to us of New Zealand First the new entity Te Mātāwai should be funded as of right and not have funding taken from the Māori Language Commission. That isthe reason why we oppose it at this point in time.[Interruption] So what can you do about it? What exactly? But you must understand Minister at this moment you are sitting on that side and have the mandate. But next year you might cross over to this side and the mandate will be with me. So what will be done about it? However that is just pure postulation. At the end of the day and despite the majority of what is in this bill that is the reason why we of New Zealand First oppose it at this time.We do however support the idea of having a dual strategic approach: one for the Crown to be responsible for and the other by Māoridom but our main criticism is about how Māori tribes are to appoint a representative for them. Despite the fact that there is a consultation meeting next week in Northland for tribes what is the selection criteria when choosing a male or female representative to meet the requirements of Te Mātāwai?[Interruption]Yes indeed quite true. But if you understand our situation back home—until all the opponents have been ejected from within then the guns will be turned inwards. That is the issue we discussed amongst ourselves in New Zealand First; we donot want our people going down that track.[Interruption] Yes I agree; I totally agree with that. But that seems to be the situation in this bill.However I acknowledge the Minister with regard to the Māori language being included in this bill. I am really pleased about thatandfurthermorethat the Māori version has precedence over the English. I really endorse that. But so what? What indeed? I also applaud us members of the Māori Affairs Committee in regard to this matter despite the fact that we were not unanimous. At the end of the day we resolved this as our Māori side came to the fore; despite the political ups and downs at the end of the day we are Māori.[Interruption] Not all not at all. I am the representative at this point in time. The great thing is that there are many of us in the New Zealand First Party as opposed to you two in the Māori Party. So what about that? Even though I support what this bill is about the New Zealand First Party opposes this part at this point in time. And so I acknowledge and commend you collectively and thank us all once again.]